ซื้อ Keyboard มาเปลี่ยนเป็น Microsoft Wireless Desktop 800 » @ripmilla personal's blog
ซื้อ Keyboard มาเปลี่ยนเป็น Microsoft Wireless Desktop 800
review, Tech Add comments
ไม่มีอะไรมากครับ แค่เปลี่ยน Keyboard จาก Logitech มาเป็น Microsoft เพราะว่า ผมจะสลับเปลี่ยนอุปกรณ์ระหว่าง 2 ค่ายนี้อยู่แล้ว พอซื้อมาเสร็จ ตอนแรกก็กะจะเปลี่ยนใช้เลย แต่ไหนๆก็ไหนๆแล้ว รีวิวแถมไปหน่อยละกันครับ อิอิ
Microsoft Wireless Desktop 800 เป็นเซ็ตของ Keyboard กับ Mouse ไร้สายของ Microsoft โดยที่ใช้ความถี่ไร้สาย 2.4Mhz เป็นความถี่ในการส่งครับ หน้าตาก็ธรรมดามากๆ ไม่ได้มีอะไรพิศดารเลย เพราะรุ่นนี้เป็นรุ่นราคาประหยัด ราคาแค่ 890 บาทเอง ก็ได้ Mouse + Keyboard ไร้สายแล้ว
Mouse เป็นรุ่น Wireless Mouse 1000 ที่ใช้เลเซอร์สีแดงปกติเป็นลำแสงนำทาง ความละเอียดอยู่ที่ 1000 dpi ก็ไม่มากไม่น้อยเหมาะสำหรับการทำงานทั่้วๆไป ข้อดีคือ มีน้ำหนักที่พอดีๆ ไม่เบามากเกินไป ทำให้เวลาเลื่อนค่อนข้างนิ่งและเสถียร
ตัว Mouse ใช้ถ่านแบบ 2A สองก้อน ที่น่าแปลกใจก็คือ ผมใส่ถ่านก้อนเดียว ก็ไฟติดทำงานได้แล้วนะ การที่ใส่สองก้อนก็คงเป็นการทำให้มันใช้งานได้มากขึ้น เห็นว่าใช้งานได้ต่อเนื่องถึง 8 เดือนเลยทีเดียว อ้อ ใต้ Mouse ยังมีช่องให้เก็บตัว USB Wireless อีกด้วย ซึ่งจะช่วยไม่ให้มันหาย เวลาเราไม่ได้ใช้มันแล้ว แต่นานๆ เอากลับมาใช้ใหม่อะไรแบบนี้ แล้วก็มีปุ่ม เปิด/ปิด การทำงาน เผื่อใครจะซื้อมาแล้วเอาไปใช้เป็น Mouse สำหรับทำงานนอกบ้านคู่กับ Notebook อะไรแบบนี้ก็ไม่เลวเหมือนกัน และตัว Wireless ยังรองรับระยะในการควบคุมได้สูงถึง 10 เมตร
ตัว Keyboard จะออกเป็นพลาสติกแบบมันๆหน่อย ปุ่มกดเป็นปุ่มกดแบบไร้เสียง และ เป็นปุ่มกดที่มีระยะกดสั้นด้วย อันนี้ก็แล้วแต่ถนัดนะครับ เพราะตัว Logitech ที่ผมใช้ก่อนหน้านี้มีระยะการกดสูง ก็ชอบเหมือนกันเวลาพิมพ์ต้นฉบับก็มันส์ดี แต่เวลาเป็นปุ่มกดระยะสั้นก็ทำให้ไม่ต้องออกแรงมากเวลากดปุ่ม Keyboard บนเครื่อง (จริงๆ ก็ยังไม่ถนัดนะ ตอนเขียน Blog นี้ก็ยังมีผิดๆถูกๆบ้าง เพราะชินกับ Keyboard ที่มีระยะกดสูงๆมาตลอด เจอเตี้ยๆก็แอบจังหวะเสียเหมือนกัน
ปุ่มพิเศษที่ให้มาด้วยกับ Keyboard ก็มี ปุ่มเรียกเครื่องคิดเลข / เล่นเพลง / ลดเสียง / เพิ่มเสียง / Mute เสียง / เล่นเพลงหรือหยุดเพลง ก็ได้เหมือนกัน
มีไฟบอกเตือนเวลาแบตเตอรี่ใกล้หมด รวมไปถึงไฟสถานะว่ากำลัง Sync กับ Mouse หรือเปล่าด้วย
โดยรวมแล้วก็ถือว่า พิมพ์ยังไม่มันส์เท่า Logitech อาจจะเพราะผมใช้ Logitech ชุดก่อนหน้ามายาวนานเกิดด้วย แต่ที่ชอบมาก คือ Mouse ที่ค่อนข้าง เร็ว นิ่ง และแม่น ไม่ค่อยสะดุดอะไรบนโต๊ะง่ายๆ สรุปแล้วก็คุ้มค่าตัว 890 บาท ประกัน 2 ปีนะครับ อิอิ
Posted by admin at 10:08 pm	Tagged with: keyboard, Microsoft, mouse, review
3 Responses to “ซื้อ Keyboard มาเปลี่ยนเป็น Microsoft Wireless Desktop 800”
zamkung says:
02/18/2012 at 5:06 pm
ซื้อที่ไหนครับ ราคา 890 บาท ผมเห็นในเว็บขาย 990 บาทครับ
NottyCuPf says:
02/18/2012 at 10:53 pm
มีขายแยกแต่เม้าส์หรือเปล่าครับ
02/19/2012 at 6:29 pm
มีครับ คือ microsoft wireless 1000 ราคา 450 บาท+0 ครับ
วิธี Jailbreak iPhone4S และ iPad2 แบบทีละขั้นตอน AEROVELO สุดยอดเฮลิคอปเตอร์พลังมนุษย์
Christmas Present for @joyz
ควบคุม Windows 8 ด้วยสายตา
20 คำถามกับสามพิธีกรแบไต๋
ไปเป็นพิธีกรงาน WordCamp Bangkok 2008
รีวิวกระเป๋า Lenovo Business Backpack